אולי בכדורגל - עיתון שבע - Sheva : עיתון שבע – Sheva
האדומים מהמרכז היו תכליתיים יותר. ספנסר וויז מול תומר גינת | צילום: לירון מולדובן
‘שבוע הפועל תל אביב’ נפתח עם הפסד של כדורסלני הפועל ‘אלטשולר שחם’ באר שבע לתומר גינת וחבריו, ויימשך מחר (שלישי) בבלומפילד, כשיוסי אבוקסיס ינסה לזכות בניצחון ראשון במסגרת הפלייאוף העליון של ליגת העל.
וחזרה לכדורסל: לאחר שני ניצחונות ליגה רצופים, התייצבה הערב (שני) קבוצת הכדורסל של הפועל ‘אלטשולר שחם’ באר שבע בקונכייה למאבק פנים אל פנים על כרטיס העלייה לפלייאוף מול הפועל תל אביב.
לשתי הקבוצות היה ערב המשחק מאזן זהה 14:9, כששתיהן מרוחקות ניצחון אחד מהמקום שמוליך לפלייאוף העליון.
האורחים מהמרכז לא התקשו לסגור רבע ראשון ביתרון 5 (25:20), אבל אז בא הרבע השני, והחבורה של רמי הדר, בראשותם של עדי כהן סבן ובן אייזנהרט, טיילה ל-32:45, תוך ריצת 1:23 ב-7 הדקות האחרונות של הרבע.
ברבע שפתח את המחצית השנייה, הצליחו חניכיו של יאניס קאסטריטיס, לחזור לתמונה עם ריצה 0:13, ובסיומו פיגרו בנקודה (59:58), והעבירו את ההכרעה ל-10 הדקות האחרונות.
הרבע האחרון היה שקול, כשהיתרון עובר מקבוצה לקבוצה, אלא שרצף של החלטות שגויות מצד המקומיים בדקה וחצי האחרונות, העניקו לתל אביב ניצחון, וחילופי מקומות עם באר שבע, שגלשה שוב למקום הלפני אחרון, עם מאזן 15:9. בחמישי (2.7.20) יקיימו האדומים משחק בית נוסף, הפעם מול נועלת הטבלה, מכבי אשדוד (18:00 בקונכייה).
קלעו לבאר שבע: קיילב אגאדה 22 (12 ריב’, 4 אסי’), איוון ברונסמה 18 (7 ריב’), ספנסר ווייז 13 (4 ריב’, 6 אסי’), עדי כהן סבן 12 (10 אסי’), בן אייזנהרט 10 (4/4 מהשדה, 2/2 מהקו), אמיר בל 3, עמית זיס 2, ג’ו פורסטינגר 1.
רמי הדר אמר בסיום: “עם סגל כל כך קצר כמו שיש לנו, צריך שכולם יגיעו, והיום זה לא קרה. זה מאוד משפיע על המשחק ועל ההחלטות שלי. כדי להיכנס לפלייאוף נצטרך לנצח 4-3 משחקים מתוך ה-5 שנותרו, אחרת לא נהיה שם”.
סייע בהכנת הכתבה: יוסי איטח
אוהדים בודדים הגיעו לקונכייה כדי לעודד מבחוץ את הפועל באר שבע | צילום: יוסי איטח
ניצחון שני להפועל 'אלטשולר שחם' באר שבע מאז החזרה מפגרת הקורונה. גם עירוני נס ציונה נכנעה בסיום לחבורה של רמי הדר, 85:83. 19 נקודות לברוינסמה ואגאדה
אילן שיספורט25 ביוני 2020 דקה אחת